Barklainių Didysis akmuo

miniatiūra|250px|right

Barklainių Didysis akmuo, Ėriškių miško akmuo – valstybės saugomas gamtos paveldo objektas Panevėžio rajone, Ramygalos seniūnijoje, ties Barklainių I kaimu. Vietinių žmonių vadinamas Didžiuoju akmeniu. Paskelbtas valstybės saugomu Gamtos apsaugos komiteto prie Lietuvos TSR Ministrų Tarybos 1964 m. kovo 27 d. įsakymu Nr. 76.

Riedulys stūkso Panevėžio miškų urėdijos Upytės girininkijos (481 kv., 19 skl.) teritorijoje.Geologiniai gamtos paveldo objektai, nr. 86 (Aplinkos ministro 2013 m. spalio 25 d. įsakymo Nr. D1-79 red.) Pasiekiamas iš kelio  šalia Barklainių šiaurinio pakraščio, kur yra viadukas, pasukus žvyrkeliu į vakarus (link Ėriškių miško) apie 1,6 km. Pravažiavus aukštos įtampos liniją ir pasiekus miško pakraštį, už griovio toliau keliauti ta pačia kryptimi apie 0,5 km siauru sezoniniu miško keliuku. Akmuo stūkso pakelėje, iš dalies dengiamas tankių krūmokšnių. Kelio nuorodomis ar kitaip vietovėje nepažymėtas (2016 m. balandžio mėn. duom.). Priekyje, už 50 m yra kitas griovys (Molainios upelis), baigiasi miškas.

Kitas panašus riedulys netoli Barklainių – Užkalnių akmuo, gulintis atvirame lauke, į pietus nuo Barklainių.
miniatiūra|250px|right

 Riedulio būklė 1989 m.Lietuvos geologijos tarnyba. Geotopai (išrašas)  

Pirmykštė natūrali jo forma apskaldant kažkada buvo pažeista. Riedulio paviršius apsamanojęs, vietomis kerpėtas. Riedulio aplinka - padrėkusioje priemolingoje lygumoje augantis lapuočių (beržų, alksnių) miškas. Jame šis paminklinis riedulys guli prie pat traktorių labai išmalto keliuko (iš pietvakarių pusės), apie 50 m į pietryčius nuo magistralinio melioracijos kanalo, t. y. Molainos upelio. Į riedulio šoną remiasi seniai nupjauto nemažo alksnio kelmas (19 cm skersmens) ir dar du menkesni kelmukai, greta yra didžiųjų skruzdžių apgyventas nedidelis kupstas. Šitoje pat keliuko pusėje (pietvakarinėje) arti riedulio auga alksnių, beržų, o kitapus keliuko (šiaurrytinėje pusėje) tęsiasi nemažas iškirsto miško plotas, kuriame dabar želia jauni krūmokšniai. Prie riedulio nėra paminklinio stulpo, apsaugos zona riboženkliniais kuolais nepažymėta.

 Duomenys 

Akmuo yra pilko granito, 2,9 x 2,5 m dydžio ir 1,4 m aukščio.P.Juknevičius. Panevėžio rajono gamtos paminklai. Panevėžys, 2003

 Šaltiniai 

 Nuorodos 

 Saugomų teritorijų valstybės kadastras 

Kategorija:Panevėžio rajono paveldas
Kategorija:Lietuvos gamtos paveldo objektai
Kategorija:Lietuvos rieduliai